钦定古今图书集成/明伦汇编/氏族典/第143卷 > 元世儁
## 钦定古今图书集成/明伦汇编/氏族典/第143卷 > 元世儁

按《魏书任城王传》，“任城王云子嵩，嵩第二子。世儁颇
有干用而无行业，袭爵，除给事中、东宫舍人。伯父澄
表求转阶授之，于是除员外散骑常侍。肃宗时，追论
嵩勋，封世儁卫县开国男，迁冠军将军、宗正少卿，又
为散骑常侍、安南将军、武卫将军、河南尹。寻除镇东
将军、青州刺史，转征东将军，加散骑常侍。邢杲之乱”，
围逼州城，世儁凭城拒守，遂得保全。孝庄时，除卫将
军、吏部尚书。尔朱兆寇京师，诏世儁以本官为都督，
防守河桥。及兆至河，世儁初无拒守意，便隔岸遥拜，
时论疾之。前废帝世为骠骑将军，仍加尚书。尢为尔
朱世隆所昵。出帝初，加仪同三司，改封武阳县开国
子。世儁居选曹，不能厉心，多所受纳，为中尉弹纠，坐
免官，寻复本职。孝静初，加侍中、尚书右仆射，迁尚书
令。世儁轻薄，好去就，诏送晋阳。兴和中，薨，谥曰“躁戾子景远，袭散骑侍郎。